EkBass/fiwiki-20250220-pages-articles huggingface dataset:
Yleisurheilu kesäolympialaisissa 1948 – naisten keihäänheitto

Lontoon olympiakisojen 1948 naisten keihäänheittokilpailuun osallistui 15 urheilijaa kymmenestä maasta. Kilpailu käytiin suoraan loppukilpailuna 31. heinäkuuta Empire Stadiumilla. Kultamitalin voitti olympiaennätystuloksella Itävallan Herma Bauma, hopealle ylsi Suomen Kaisa Parviainen ja pronssille Tanskan Lily Carlstedt: jokainen heistä oli maansa ensimmäinen naispuolinen yleisurheilun olympiamitalisti. == Voimassa olleet ennätykset == Voimassa olleet ennätykset ennen Lontoon olympiakisojaThe Official Report of the Organising Committee for the XIV Olympiad, 285 MaailmanennätysIAAF Statistics Handbook, Berlin 2009 s. 648 Herma Bauma 48,21 m 29. kesäkuuta 1947 Wien, Itävalta Olympiaennätys Tilly Fleischer 45,18 m 2. elokuuta 1936 Berliini, Saksa == Tulokset == Kilpailu käytiin suoraan loppukilpailuna Empire Stadiumilla 31. heinäkuuta kello 14.30 alkaen.The Official Report of the Organising Committee for the XIV Olympiad, 240 Kolmen heittokierroksen jälkeen kuusi pisimmälle heittänyttä urheilijaa jatkoivat kolmelle viimeiselle kierrokselle. Kilpailun taso kärsi muiden heittolajien tavoin Neuvostoliiton urheilijoiden, kuten kahden vuoden takaisen Euroopan mestarin ja ensimmäisenä epävirallisesti yli 50 metriä heittäneen Klavdija Majutšajan, puuttumisesta: neuvostoliittolaiset olisivat kilpailukauden siihen mennessä parhaiden tulosten perusteella voittaneet kaikki naisten keihäänheiton mitalit. Olympiavoittajaksi heitti uudella olympiaennätyksellä 45,57 metriä jo Berliinin kesäolympialaisissa 1936 kilpaillut Itävallan Herma Bauma, joka myöhemmin saman kauden aikana paransi lajin virallista maailmanennätystään. Bauman olympiakulta oli Itävallan ensimmäinen yleisurheilun olympiamitali, ja se on vuoteen 2020 mennessä yhä ainoa Itävallan olympiakulta yleisurheilustahttps://www.olympedia.org/countries/AUT/sports/ATH.1. Hopealle ylsi maansa ennätyksellä ja uransa pisimmällä heitolla Suomen Kaisa Parviainen, josta tuli maansa ensimmäinen olympiamitalin saavuttanut suomalainen naisyleisurheilija, ja pronssille heitti 12 senttimetrin erolla neljänteen sijaan Tanskan Lily Carlstedt, joka oli maansa ensimmäinen ja 68 vuoden ajan ainoahttps://www.olympedia.org/countries/DEN/sports/ATH.1 naispuolinen yleisurheilun olympiamitalisti.Olympedia.org Sija Nimi Maa Tulos (m) Muuta Herma Bauma align=left 45,57 OR Kaisa Parviainen 43,79 NR Lily Carlstedt 42,08 4\. Dorothy Dodson 41,96 5\. Jo Teunissen-Waalboer 40,92 6\. Johanna Koning 40,33 7\. Dana Zátopková 39,94 8\. Elly Dammers 38,23 9\. Gerda Schilling 38,01 10\. Ingrid Almqvist 37,26 11\. Melania Sinoracka 35,74 12\. Theresa Manuel 33,82 13\. Nicole Saeys 31,77 14\. Kay Long 30,29 15\. Gladys Clarke 29,59 == Lähteet == * The Official Report of the Organising Committee for the XIV Olympiad la84.org * OlyMADMen: 1948 Summer Olympics – Javelin Throw, Women Olympedia.org === Viitteet === 1948 Luokka:Yleisurheilu kesäolympialaisissa 1948 Luokka:Naisten yleisurheilu
Zoom Video Communications

Zoom Video Communications (Zoom) on yhdysvaltalainen viestintäyritys, jonka pääkonttori sijaitsee San Joséssa, Kaliforniassa. Se mahdollistaa videopuhelu- ja verkkojuttelu-palveluita pilvipohjaisen vertaisverkko-ohjelmistoalustan kautta, ja sitä käytetään puhelinneuvotteluihin, etätyöhön, etäopiskeluun ja sosiaalisiin suhteisiin. Eric Yuan perusti Zoomin vuonna 2011 ja käynnisti ohjelmistonsa vuonna 2013. Yhtiö tuli voittoisaksi vuonna 2019, ja järjesti ensimmäisen listautumisannin kyseisenä vuonna. Yhtiö liittyi NASDAQ-100-indeksiin 30. huhtikuuta 2020. Alkuvuodesta 2020 lähtien Zoomin ohjelmistojen käyttö kasvoi merkittävästi maailmanlaajuisesti sen jälkeen, kun koronaviruspandemian vuoksi toteutetut karanteenitoimenpiteet otettiin käyttöön. Zoomin ohjelmistotuotteet ovat kuitenkin joutunut kohtaamaan kritiikkiä tietoturvaongelmista, ja myös aiheuttanut valvontaa ja sensuuria koskevia huolenaiheita, koska osa Zoomin työvoimasta sijaitsee Kiinassa. == Lähteet == == Aiheesta muualla == * Viralliset verkkosivut Luokka:Teknologiayhtiöt Luokka:Yhdysvaltalaiset ohjelmistoyritykset Luokka:Yhdysvaltalaiset tietoliikenneyhtiöt Luokka:Videopuhelu
Walt Disney Studios

The Walt Disney Studios on amerikkalainen elokuva- ja viihdestudio, joka on yksi The Walt Disney Companyn liiketoimintayksiköistä. The Walt Disney Studios omistaa merkittäviä elokuvatuotantoyhtiöitä. Näitä ovat Walt Disney Studios Motion Pictures, Walt Disney Animation Studios, Disney Music Group, Walt Disney Pictures, Disney Theatrical Group, Pixar Animation Studios, Marvel Studios, Lucasfilm, 20th Century Studios, Searchlight Pictures ja Blue Sky Studios. Walt Disney Studios Motion Pictures jakaa ja markkinoi studioiden tuottamia elokuvia. Vuonna 2019 Walt Disney Studios tienasi kalenterivuotena 13,2 miljardia dollaria, joka on ennätysmäärä maailmanlaajuisissa lipputuloissa. Walt Disney Studios on Motion Picture Associationin (MPA) jäsen. == Lähteet == == Aiheesta muualla == * Viralliset verkkosivut Luokka:The Walt Disney Companyn osastot
Toni Kohonen (kehonrakentaja)

Toni Kohonen (s. 1987) on suomalainen ammattilaiskehonrakentaja. Kohonen kilpaili kehonrakennuksessa ensimmäisen kerran vuonna 2013 Jyväskylän SM- kisoissa, joissa hän voitti noviisien sarjan ja sijoittui avoimessa alle 90 kilon sarjassa viidenneksi. Kohonen saavutti ammattilaisstatuksen vuonna 2019, jolloin hän voitti IFBB Pro Qualifier -kisan Islannissa.https://ita- savo.fi/uutiset/urheilu/4b8e9648-f59f-46a9-ac8e-dd2d3a84dbac Kohonen asuu Savonlinnassa. Ennen kehonrakennusuraansa Kohonen pelasi jääkiekkoa. Kohosen valmentajana toimii Patrick Tuor. == Kilpailuhistoria == === Amatöörikilpailut === https://www.pps-shop.fi/fi/pps-urheilijat/toni-kohonen/c/89/ * 2019 – Iceland Open IFBB Pro Qualifier – 1. sija (Overall) * 2019 – Iceland Open IFBB Pro Qualifier – 1. sija (+90 kg) * 2019 – SM-kisat – 3. sija (+90 kg) * 2017 – PM-kisat – 3. sija (+90 kg) * 2017 – SM-kisat – 2. sija (+90 kg) * 2015 – PM- kisat – 4. sija (+90 kg) * 2015 – SM-kisat – 3. sija (+90 kg) * 2013 – SM- kisat – 5. sija (−90 kg) * 2013 – SM-kisat – 1. sija (−90 kg noviisit) == Lähteet == Luokka:Suomalaiset kehonrakentajat Luokka:Vuonna 1987 syntyneet Luokka:Elävät henkilöt
Brian & Helvetin Peruna

Brian & Helvetin Peruna on Kata Laakson ja Miro Palokallion kesällä 2016 perustama helsinkiläinen punk rock -yhtye. Suomen Musiikki julkaisi lokakuussa 2016 yhtyeen debyyttialbumin Rantalomalle Syyriaan. Yhtyeen keikkakokoonpanossa ovat esiintyneet Laakson ja Palokallion lisäksi muiden muassa lukuisista muista yhtyeistä tunnetut muusikot Timo Kämäräinen, Olavi Uusivirta, Reko Aho, Aarni Palokallio ja Luca Gargano. Luokka:Suomalaiset punkyhtyeet Luokka:Suomalaiset rockyhtyeet Luokka:Emma-palkinnon saajat
Robert L. Stevens

Robert Livingston Stevens (18. lokakuuta 1787 Hoboken, New Jersey - 20\. huhtikuuta 1856 Hoboken) oli yhdysvaltalainen keksijä, insinööri ja liikemies. Hänen keksintöjään ovat muun muassa moderni T-mallinen rautatiekisko ja kiskonaula. Hän oli myös maansa johtava höyrylaivojen rakentajaFurman 1905, s. 141–142 sekä Camden and Amboy Railroad -rautatieyhtiön perustaja ja johtohenkilö. Stevensin isä oli eversti John Stevens (1749-1838), joka samoin oli merkittävä keksijä. Perheessä oli yhteensä 13 lasta, joista muita huomattavia olivat John Cox Stevens ja Edwin Augustus Stevens. Stevensin älykkyys huomattiin jo tämän ollessa nuori, ja hän sai koulutusta työkalujen käytössä ja matematiikassa. Isänsä tavoin Stevens opiskeli Columbian yliopistossa. Hän ei kuitenkaan valmistunut, vaan lopetti opintonsa ja siirtyi kerryttämään tietotaitoaan Hobokenin konehalleissa. Vuonna 1813 Stevensin rakentama höyrylaiva Philadelphia saavutti kahdeksan mailin tuntivauhdin aiemman alle seitsemän sijasta. Se oli myös ensimmäinen yhdyskoneistolla varustettu höyrylaiva.Furman 1905, s. 136 Myöhemmät Stevensin höyrylaivat olivat aina vain nopeampia, ja vuonna 1832 North America liikkui jo 15 mailin tuntivauhdilla. Vuosien 1815 ja 1840 välillä hän oli höyrylaiva-alan huippuosaajien joukossa. Stevens sai vuonna 1830 New Jerseyn osavaltiolta luvan rautatieliikenteen aloittamiseen osavaltiossa, ja Camden and Amboy Railroad -yhtiö perustettiin. Stevens matkusti Yhdistyneeseen kuningaskuntaan ostamaan yhtiölleen veturin ja ratakiskoja. Robert Stephenson & Company toimitti hänelle 1831 yhtiön ensimmäisen höyryveturin. Alun perin veturin nimi oli Stevens, mutta se vaihtui pian sen kuljettajien suussa muotoon John Bull. == Lähteet == * === Viitteet === == Aiheesta muualla == Luokka:Yhdysvaltalaiset keksijät Luokka:Yhdysvaltalaiset liikemiehet Luokka:Vuonna 1787 syntyneet Luokka:Vuonna 1856 kuolleet
Aarni Palokallio

Aarni Palokallio (s. 27. maaliskuuta 1995) on suomalainen rumpali ja musiikintekijä. Palokallion ura alkoi hänen veljensä Miro Palokallion perustamassa Sallan ja Miron matka maailman ympäri -yhtyeessä, jonka kaikilla levytetyillä kappaleilla hän soitti rumpuja. Hän myös sävelsi veljensä kanssa bändin toiselle levylle kappaleen Kamera ja osallistui kaikkien levyn kappaleiden sovittamiseen. Yhtye hajosi joulukuussa 2015. Vuonna 2017 Palokallio perusti veljensä Miron sekä Sape Niemelän kanssa Matka maailman ympäri -yhtyeen. Yhtye on julkaissut kaksi levyä. Palokallio soittaa myös Brian & Helvetin Perunan livekokoonpanossa sekä osalla yhtyeen levytyksistä. ==Lähteet== Luokka:Suomalaiset rumpalit Luokka:Vuonna 1995 syntyneet Luokka:Elävät henkilöt
Samsung Galaxy A51 5G

Samsung Galaxy A51 5G on Samsungin 8. huhtikuuta 2020 julkistama älypuhelin. Se on Samsungin Galaxy A -sarjan ensimmäinen laite, joka tukee 5G-verkkoja. Muutoin puhelin on ominaisuuksiltaan lähes samanlainen kuin Samsung Galaxy A51. Samsung Galaxy A51 5G:n ennakkomyynti alkoi Suomessa 1. kesäkuuta, ja toimitukset alkoivat 15. kesäkuuta. == Lähteet == Galaxy A51 5G Luokka:Vuoden 2020 matkapuhelimet Luokka:Android-pohjaiset laitteet
Teletrece

Teletrece on televisioyhtiö Canal 13:n esittämä chileläinen uutisohjelma. == Aiheesta muualla == * Viralliset kotisivut Luokka:Chileläiset televisio- ohjelmat Luokka:Uutisohjelmat
The Talk

The Talk on televisioyhtiö CBS:n esittämä yhdysvaltalainen keskusteluohjelma. Sitä on esitetty lokakuusta 2010 lähtien. Ohjelman on luonut näyttelijä Sara Gilbert, joka oli myös yksi ohjelman keskustelijoista vuoden 2019 syksyyn asti. Hänen tilalleen tuli näyttelijä-laulaja Marie Osmond. Vuonna 2020 muut keskustelijat olivat televisiopersoona Sharon Osbourne, näyttelijä Sheryl Underwood, laulaja Eve sekä televisiopersoona ja näyttelijä Carrie Ann Inaba. Aiempia keskustelijoita ovat olleet muun muassa näyttelijät Leah Remini, Marissa Jaret Winokur, Aisha Tyler ja Holly Robinson Peete. == Lähteet == == Aiheesta muualla == * Virallinen sivusto Luokka:2010-luvun yhdysvaltalaiset keskusteluohjelmat Luokka:2020-luvun yhdysvaltalaiset keskusteluohjelmat Luokka:CBS:n televisio-ohjelmat
Caso cerrado

Caso cerrado on televisioyhtiö Telemundon esittämä yhdysvaltalainen televisio- ohjelma. == Aiheesta muualla == * Virallinen sivusto Luokka:Yhdysvaltalaiset televisio-ohjelmat Luokka:Telemundon televisio-ohjelmat
Johannes de Cleve

Johannes de Cleve (1528/9 – 15. heinäkuuta 1582) oli flaamilainen säveltäjä.Johannes de Cleve Hyperion Records Cleven synnyin- ja opiskelupaikoista ei ole varmuutta. Hänen sävellyksiään julkaistiin painettuina ensimmäisen kerran Antwerpenissä vuonna 1553. Samana vuonna hän sai nimityksen tenoriksi Ferdinand I Habsburgin kapelliin Wienissä. Vuosina 1559–1560 hän matkusti Alankomaiden alueelle rekrytoidakseen lisää laulajia keisarilliseen kapelliin. Vuonna 1559 Cleve omisti kaksi motettikokoelmaa Ferdinandille. Keisarin kuoltua vuonna 1564 hän sai paikan tämän nuorimman pojan, Sisä-Itävallan arkkiherttua Kaarle II:n kapellista Grazissa. Vuonna 1570 Cleve pyysi vapautusta tehtävistään fyysisen kunnon heikennettyä työkykyä. Hän sai eläkkeen sillä ehdolla, että jatkaisi säveltämistä kapellia varten. Cleve muutti ensin Wieniin ja asettui sitten Augsburgiin, jossa hänen kokoelmansa Cantiones seu harmoniae sacrae painettiin vuonna 1579. Hän lisäsi teokseen omistuskirjoituksen arkkiherttua Kaarle II:lle. == Lähteet == Luokka:Alankomaalaiset säveltäjät Luokka:Renessanssisäveltäjät Luokka:1520-luvulla syntyneet Luokka:Vuonna 1582 kuolleet
Berndt Godenhielm

Berndt Adolph Fredrik Leonard Godenhielm (31. tammikuuta 1913 Helsinki – 29. marraskuuta 1998 Helsinki Uppslagsverket Finland: Godenhielm, Berndt (Viitattu 3.8.2020)) oli Helsingin yliopiston ruotsinkielinen siviili- ja kauppaoikeuden professori. Godenhielmin vanhemmat olivat varatuomari Bertil Fredrik Magnus Leonard Godenhielm ja Karin Hedvig Augusta Creutz ja puoliso vuodesta 1939 Ulla Elisabeth Frenckell. Godenhielm tuli ylioppilaaksi 1932, suoritti ylemmän oikeustutkinnon 1937 ja sai varatuomarin arvon 1940. Oikeustieteen tohtoriksi hän väitteli 1950. Godenhielm toimi asianajajana Helsingissä 1940–1950, Helsingin yliopiston dosentti hän oli 1952–1954 ja professori 1954–1976. Godenhielm oli myös Helsingin kauppakorkeakoulun dosentti 1952–1960 ja hänellä oli useita luottamus- ja asiantuntijatehtäviä. Godenhielm julkaisi tutkimuksiaan ja alansa teoksia sekä ruotsiksi että suomeksi ja englanniksi.Kuka kukin on (Aikalaiskirja) 1978, s. 146. (Viitattu 3.8.2020) ==Lähteet== Luokka: Suomalaiset asianajajat Luokka:Suomalaiset oikeustieteilijät Luokka:Helsingin yliopiston professorit Luokka:Suomalaiset professorit Luokka: Suomalaiset tietokirjailijat Luokka: Suomalaiset aateliset Luokka:Vuonna 1913 syntyneet Luokka:Vuonna 1998 kuolleet
Orest Miller

Orest Fedorovitš Miller (1833–1889) oli venäläinen kirjallisuushistorioitsija, syntyperältään Viron saksalainen. Hän oli kansanrunoudentutkija ja kehitti aikakaudella vallitsevan mytologisen teorian äärimäisyyteen. Hän oli ensimmäisiä, jotka käänsivät yleisen huomion kansanrunouteen, muun muassa teoksissaan 'Runouden siveellisestä elementistä' ja 'Ilja Muromets ja kiovalaiset sankarit'. Lisäksi hän tuli tunnetuksi kriitikkona ('Venäläiset kirjailijat Gogolin jälkeen'), vaikka hänen arvosteluissaan ei ollut itsenäisyyttä. Vaikuttaessaan yliopiston opettajana Moskovassa hän herätti huomiota loistavilla luennoillaan. Hän oli slavofiilisuuden idealistisimpia edustajia.Miller, Orest Fedorovitš, Tietosanakirja osa 6, palsta 534, Tietosanakirja Osakeyhtiö 1913 == Lähteet == ==Aiheesta muualla== Luokka:Venäläiset kirjallisuudentutkijat Luokka:Venäläiset folkloristit Luokka:Baltiansaksalaiset Luokka:Vuonna 1833 syntyneet Luokka:Vuonna 1889 kuolleet
Melissa Dell

Melissa Dell (s. 1983 tai 1984 Enid, Oklahoma) on yhdysvaltalainen ekonomisti ja Harvardin yliopiston professori. Dell väitteli tohtoriksi taloustieteessä Massachusetts Institute of Technologyssä vuonna 2012. Hänen tutkimusaiheitaan ovat kehitystaloustiede, poliittinen taloustiede ja taloushistoria. Vuonna 2014 IMF nimesi Dellin yhdeksi 25:stä lahjakkaimmasta nuoresta ekonomistista. 2018 hän sai Elaine Bennett -tutkimuspalkinnon ja The Economist lehti nimesi hänet yhdeksi "vuosikymmenen kahdeksasta parhaasta taloustieteilijästä". Hän sai John Bates Clark -mitalin vuonna 2020. == Lähteet == Luokka:Yhdysvaltalaiset taloustieteilijät Luokka:1980-luvulla syntyneet Luokka:Elävät henkilöt Luokka:Syntymävuosi puuttuu
Viertolan rautatieasema

Viertolan rautatieasema () on lakkautettu rautatieliikennepaikka Hanko–Hyvinkää-radalla Hyvinkäällä. Se avattiin vuonna 1929 laiturivaihteena. Paikalle rakennettiin laiturirakennus, joka valmistui samana vuonna. Rakennus tuhoutui myöhemmin tulipalossa. 1. elokuuta 1946 Viertola muutettiin miehittämättömäksi. Henkilöliikenne lakkautettiin 1. joulukuuta 1955 ja liikennepaikka lakkautettiin 4. toukokuuta 1966. == Lähteet == Luokka:Uudenmaan lakkautetut rautatieliikennepaikat Luokka:Hyvinkään rautatieliikennepaikat
Nipa

Nipa on rockyhtye Eppu Normaalin kappale, joka julkaistiin vuonna 1978 yksipuolisena singlenä ja jota yhtye jakoi konserteissaan. Laulun Nipa on Niilo Yli-Vainio. Kun singleä tehtiin, yhtyeellä oli kaksi kappaletta valmiina Jee jee ja Nipa, mutta Epe Heleniuksen painostuksesta Nipaa jaettiin konserteissa ja Jee jee -singlen b-puoleksi tuli Nuori poika. Kappale on myös yhtyeen vuonna 1980 julkaistulla livealbumilla Elävänä Euroopassa. == Lähteet == == Aiheesta muualla == * Juha Torvinen – mahtava soitin luo fiiliksen, jonka yleisö huomaa Riffi 2015 Luokka:Eppu Normaalin kappaleet Luokka:Vuoden 1978 kappaleet
John Bates Clark

John Bates Clark (26. tammikuuta 1847 Providence, Rhode Island – 21. maaliskuuta 1938 New York, New York) oli yhdysvaltalainen uusklassinen taloustieteilijä. Hän oli eräs keskeinen marginalismin pioneereista ja vastusti taloustieteen institutionaalista koulukuntaa. Hän myös pyrki siirtämään taloustieteen tutkimusta pois laissez-faire -ajattelusta, vaikka olikin voimakkaasti kapitalismin tukija varsinkin myöhäisvuosinaan. Clark sai koulutuksensa Brownin yliopistossa ja Amherst Collegessa. Myöhemmin hän opetti alma materinsa Amherst Collegen lisäksi Carleton Collegessa sekä suuren osan urastaan professorina Columbian yliopistossa vuosina 1895–1923. Vuosina 1872–1875 Clark opiskeli Ranskassa, Sveitsissa ja Heidelbergissä. Heidelbergissä hän oli Karl Kniesin oppilaana ja tutustui tuolloin taloustieteen historialliseen koulukuntaan, jonka merkitys Clarkin ajatteluun tosin jäi myöhemmin vähäiseksi. Clarkin keskeisiä teoksia ovat Philosophy of Wealth (1886), The Distribution of Wealth (1899) ja rauhanaatetta koskeva viimeiseksi jäänyt kirja A Tender of Peace (1935). Vuonna 1947 American Economic Association (AEA), jonka perustajajäsen Clark oli, aloitti jakamaan John Bates Clark -mitalia. Se myönnetään merkittävimmälle alle 40-vuotiaalle yhdysvaltalaiselle ekonomistille. == Lähteet == == Aiheesta muualla == Luokka:Yhdysvaltalaiset taloustieteilijät Luokka:Vuonna 1847 syntyneet Luokka:Vuonna 1938 kuolleet
Dell (täsmennyssivu)

Dell voi tarkoittaa seuraavia asioita: *Dell, tietokonealan yritys *Dell Adamo, tietokonemalli *Dell Comics, yhdysvaltalainen sarjakuvien kustantaja *Dell Publishing, yhdysvaltalainen kustantaja ;Henkilöitä: * Aaron Dell (s. 1989), kanadalainen jääkiekkomaalivahti * Dorothy Dell (1915–1934), yhdysvaltalainen näyttelijä * Melissa Dell (s. 1983/1984), yhdysvaltalainen taloustieteilijä * Michael Dell (s. 1965), yhdysvaltalainen liikemies * Natalie Dell (s. 1985), yhdysvaltalainen soutaja ja olympiamitalisti == Katso myös == * Del
Brandon Taylor (koripalloilija, elokuu 1994)

Brandon Alexander Taylor (s. 1. elokuuta 1994 Willingboro, New Jersey) on yhdysvaltalainen koripalloilija, pelipaikaltaan pääasiassa iso laitahyökkääjä. Hän on pelannut ammattilaisena muun muassa Kreikan ja Suomen pääsarjoissa. Salon Vilppassa hän voitti Suomen cup-mestaruuden ja osallistui Korisliigan tähdistöotteluun. == Urheilu-ura == Taylor pelasi yliopistokoripalloa Pennsylvanian osavaltionyliopiston joukkueessa vuosina 2012–2016.College Basketball at Sports-Reference.com Kaudella 2016–2017 Taylor pelasi tammikuuhun asti PAOKissa Kreikan pääsarjaa ja Mestarien liigaa. Tämän jälkeen hän pelasi Sveitsissä ja Ruotsissa. Kesäkuussa 2018 Taylor siirtyi Suomen pääsarjassa pelanneeseen Salon Vilppaaseen.https://vilpasvikings.fi/2018/kesakuu/brandon-taylor-vilppaan- isoksi-laituriksi/ Hän voitti Vilppaassa Suomen cup-mestaruuden.Brandon Taylor – Suomen Koripalloliitto Kauden aikana hänet valittiin myös Korisliigan tähdistöotteluunhttps://www.basket.fi/korisliiga/uutiset/korisliigan-all- stars-ottelu-vapaassa-katselussa-suorana-elisa-viihde-sportilta/. Taylor siirtyi kesällä 2019 Kreikkaan mutta vapautettiin sopimuksestaan olkapäävamman vuoksihttps://rethymnobc.gr/vitto-brown-%CE%B1%CE%BD%CF%84%CE%B9-brandon- taylor-%CF%83%CF%84%CE%BF-%CF%81%CE%BF%CF%83%CF%84%CE%B5%CF%81-%CF%84%CE%B7%CF%83-%CE%BF%CE%BC%CE%B1%CE%B4%CE%B1%CF%83-%CE%BC%CE%B1%CF%83/ . == Yksityiselämä == Taylorin serkku Tiffany Stansbury pelasi WNBA:ssa ja ammattilaisena Euroopassa. Taylorin setä Terence Stansbury pelasi NBA:ssa ja Euroopassa ja on toiminut valmentajana muun muassa Suomessa.https://web.archive.org/web/20180816194347/http://www.gopsusports.com/sports/m-baskbl/mtt/brandon_taylor_809279.html == Lähteet == * Brandon Taylor Suomen Koripalloliitto * Brandon Taylor College Stats College Basketball at Sports-Reference.com * Profiili Mestarien liiga === Viitteet === == Aiheesta muualla == * Brandon Taylor Basketball Player Profile eurobasket.com * Profiili RealGM Luokka:Yhdysvaltalaiset koripalloilijat Luokka:Vuonna 1994 syntyneet Luokka:Elävät henkilöt
Miramaren linna

Miramare on huvilinna nykyisessä Italiassa kahdeksan kilometriä Triestestä luoteeseen. Linna on rakennettu 1854–1856. Sen on omistanut aikoinaan arkkiherttua Maksimilian ja sittemmin Itävallan keisari.Miramar, Tietosanakirja osa 6, palsta 571, Tietosanakirja Osakeyhtiö 1913 Linna on nykyisin museonaMuseon kotisivu . Linnaa ympäröi laaja puisto, jossa on erilaisia eksoottisia puita. Monien puiden taimet tai siemenet arkkiherttua toi matkoiltaan fregatti Novaralla. Maksimilian ihastui Triesten rannikon maisemiin, ja rakennutti linnan itselleen ja vaimolleen Charlottelle. He ehtivät asua siinä vain neljä vuotta, ennen kuin Maksimilian kutsuttiin Meksikon keisariksi, ja vain kolme vuotta myöhemmin hän kuoli tasavaltalaisten teloittamana. == Lähteet == ==Aiheesta muualla== Luokka:Italian museot Luokka:Trieste
Jokivarren koulu

Jokivarren koulu voi tarkoittaa seuraavia: * Jokivarren koulu, vuonna 2006 lakkautettu peruskoulu Jyväskylässä * Jokivarren koulu, Jämsässä 1869–2015 toiminut koulu, alkujaan kansakoulu, myöhemmin peruskoulun ala-aste * Jokivarren koulu, peruskoulu Orimattilassa * Jokivarren koulu, alakoulu Vantaan Nikinmäessä
EDC Paris Business School

EDC Paris Business School on eurooppalainen kauppakorkeakoulu, joka toimii La DéfensessaEDC Paris Business School : classement, prix, admission. EDC perustettiin Ranskassa vuonna 1950. EDC on kansainvälinen kolmoisakkreditointi (CGE, EPAS ja UGEI)EDC. Koulun merkittäviin alumneihin lukeutuvat muun muassa Jean Todt (CEO Kansainvälinen autoliitto)JEAN TODT DEVIENT PRESIDENT DE LA FIA. == Lähteet == == Aiheesta muualla == *Virallinen kotisivu Luokka:Ranskan yliopistot ja korkeakoulut Luokka:Hauts-de-Seine
Bougainvillenkaljuselkä

Bougainvillenkaljuselkä (Dobsonia inermis) on hedelmälepakoiden heimoon kuuluva lepakkolaji. Sitä tavataan suurella osaa Salomonsaaria ja lisäksi Papua-Uudelle-Guinealle kuuluvilla Bougainvillen, Bukan ja mahdollisesti Nissanin saarilla. Laji lisääntyy suurissa kolonioissa luolissa ja ruokailee metsissä, puutarhoissa ja myös häiriintyneillä alueilla. Sitä metsästetään monissa paikoissa, mutta Salomonsaarilla tuliaseiden puuttuminen usein estää suurten yksilömäärien pyydystämisen. Bukan saarella hedelmälepakoiden, myös bougainvillenkaljuselän, kulmahampaita käytetään morsiuslunnaisiin kuuluviin kaulakoruihin. Yksi koru saattaa sisältää jopa 200 lepakon hampaat ja useampi morsian voi käyttää samaa korua. Lisäksi lepakoita käytetään perinteisesti rahana sekä neulojen ja koukkujen tekoon. Nisäkäsnimistötoimikunnan ehdotus lajin suomenkieliseksi nimeksi on bougainvillenkaljuselkä. == Lähteet == == Aiheesta muualla == *Laji.fi: Bougainvillenkaljuselkä (Dobsonia inermis) *ITIS: Dobsonia inermis Luokka:Hedelmälepakot
Genthod

Genthod on kunta Lounais-Sveitsissä Geneven kantonissa. Siellä on vajaat 3 000 vakinaista asukasta. == Historiaa == Genthod on ollut itsenäinen kunta vuodesta 1816. Genthod koostuu kolmesta kylästä: Genthod, Malagny ja Creux-de- Genthod. == Sijainti== Genthod sijaitsee Genevenjärven länsirannalla viitisen kilometriä Genevestä pohjoiseen. Sen rajanaapureita ovat etelässä ja lännessä Bellevue, pohjoisessa Versoix. Itäpuolella kunta rajoittuu Genevenjärveen. == Talous == Genthodin talouselämä kehittyi voimakkaasti 1800-luvulla, jolloin sinne perustettiin muun muassa meijeri (1801) ja veneveistämö (1823). Vuonna 1858 Genthodiin rakennettiin rautatieyhteys Genevestä. Genthodin ja Geneven välillä kulki raitiovaunu vuosina 1900–1925. Genthodissa on kellovalmistaja Franck Muller Watchland SA:n pääkonttori ja tehdas. === Liikenne === Moottoritie A1 ohittaa Genthodin länsipuolitse. Genevenjärven rantaa seuraileva valtatie 1 () kulkee kunnan poikki. SBB:n rautatie Geneven päärautatieasemalta Lausanneen kulkee Genthod-Bellevuen aseman kautta. Ranskalais-sveitsiläisen Léman Expressin paikallisjunat L1–L4 Coppetista Évian-les-Bainsiin, Annecyyn, St-Gervais-les-Bains-Le Fayetiin ja Annemasseen kulkevat neljä kertaa tunnissa Genthod-Bellevuen asemalla pysähtyen. Genthodista on linja-autoyhteys Versoix’hin, Geneven lentoasemalle ja Collex- Bossyyn. == Lähteet == * === Viitteet === == Aiheesta muualla == * Luokka:Geneven kantonin kunnat
Lauran päiväkirja – Kaikki parhaat

Lauran päiväkirja – Kaikki parhaat on suomalaisartisti Laura Voutilaisen 26. heinäkuuta 2006 julkaistu ensimmäinen kokoelmalevy. Kokoelma sisältää kappaleita hänen seitsemältä ensimmäiseltä studioalbumiltaan vuosilta 1994–2005. Kokoelmalla oli myös kaksi uutta kappaletta ”Ensivaikutelmaa” ja ”Helminauhapoika”, jotka oli julkaistu tuplasinglellä ennen kokoelman julkaisua. == Kappaleet == == Lähteet == Luokka:Vuoden 2006 kokoelma-albumit Luokka:Laura Voutilaisen albumit
Alaniiniaminopeptidaasi

Alaniiniaminopeptidaasi eli AAP tai CD13 on solukalvoihin upottautunut entsyymi, joka katkoo (hydrolysoi) N-terminaalisia aminohappoja irti monenlaisista peptideistä. AAP irrottaa monia aminohappoja, mutta ensisijaisesti se irrottaa alaniineja. AAP löytyy ihmisistä ja laajalti muista eläinlajeista. Ihmisillä AAP:n geenin (geenin symboli: ANPEP) pituus on 35 kiloemäsparia ja se on kromosomissa 15. Sioilla geeni on kromosomissa 7. ==Vaihtoehtoiset nimet== AAP:tä kutsutaan myös nimellä alanyyliaminopeptidaasi, kysteiini-glysiini-dipeptidaasi (Cys-Gly- dipeptidaasi) ja kysteinyyli-glysinaasi. Siitä on 1980-luvulta asti käytetty myös nimeä N-aminopeptidaasi (lyhenne AP-N), jossa N-merkitsee sen peptidaasiaktiivisuuden kohdistumista varaukseltaan neutraaleihin aminohappohin. Aiemmin sitä on kutsuttu myös M-aminopeptidaasiksi. "M" merkitsee mikrosomaalista tai kalvoihin liittyvää (eng. membrane), sillä varhaisessa tutkimuksessa AAP:tä löydettiin mikrosomien tai solukalvojen pinnoista. Joskus AAP:stä käytetään myös nimeä m-AAP täsmentämään sitä, että sen sijainti ja toiminta soluissa kohdistuu solukalvoihin (eng. membrane). ==Rakenne== AAP on tyypin 2 integraalinen kalvoproteiini eli sen N-terminaali on solun sisäpuolen suuntaan. AAP on kiinni solukalvoissa. AAP-monomeerin massa useimmilla eläimillä on 140–150 kDa. AAP on glykoproteiini, jonka massasta 20 % noin on hiilihydraatteja. Useimmilla lajeilla AAP on homodimeeri. AAP voi hajota kolmeksi 45–90 kDa kappaleeksi laboratoriokäsittelyssä. Siksi varhaisissa tutkimuksissa sen on oletettu olevan trimeeri ja sanottu koostuvan α-, β- ja γ-alayksiköistä. ==Toiminta== Eläimissä AAP on laajalti eri kudosten solukalvoissa. Sitä on eritoten ohutsuolen sukasaumassa eli harjareunuksessa, munuaisissa ja maksassa. AAP:n toiminta on hajottaa monenlaisia peptideitä. Esimerkiksi munuaisissa AAP hajottaa solunulkoisesti osaltaan glutationin glysiini-kysteiini-sidoksia. Eri puolin kehoa AAP saattaa hajottaa muun muassa verisuoniston toimintaan vaikuttavia peptidejä, hermostolle haitallisia jätepeptidejä ja sytokiinejä Tietyt virukset tartuttavat soluja AAP:n välityksellä. AAP on reseptori muun muassa ihmisten koronavirukselle 229E (HCoV-229E), kissan koronaviruksen serotyypille 2 (FCoV2), porsaiden tarttuvan virusripulin aiheuttavalle virukselle (PEDV), sikojen tarttuvalle gastroenteriittivirukselle (TGEV) ja koiran koronaviruksen genotyypille 2 (CCoV2). ==Lähteet== Luokka:Hydrolaasit
Kefoksitiini

Kefoksitiini (C16H17S2N3O7) on kefalosporiineihin kuuluva orgaaninen yhdiste. Yhdistettä käytetään lääketieteessä ja eläinlääketieteessä antibioottina. ==Ominaisuudet ja käyttö== Kefoksitiini on huoneenlämpötilassa kiteistä ainetta. Se liukenee asetoniin ja vähäisessä määrin veteen. Kefoksitiini kuuluu niin sanottuihin toisen sukupolven kefalosporiineihin ja sen antibioottiset ominaisuudet perustuvat bakteerien soluseinän synteesin estoon. Lääkeaine on laajakirjoinen ja tehoaa useisiin grampositiivisiin bakteereihin esimerkiksi stafylo- ja streptokokkeihin (ei MRSA:han) ja beetalaktamaasistabiiliutensa vuoksi myös gramnegatiivisiin bakteereihin. Erityisen hyödyllinen se on hoidettaessa anaerobisten bakteerien aiheuttamia infektioita. Kefoksitiini annostellaan ruiskeena lihakseen tai suoneen. Yhdistettä käytetään ennen leikkauksia, keuhkokuumeen hoitoon ja erityisesti anaerobisten bakteerien aiheuttamien vatsan ja lantion tulehdusten hoidossa.John Roberts: Cephalosporins, Kirk-Othmer Encyclopedia of Chemical Technology, John Wiley & Sons, New York, 2000. Koirilla ja kissoilla kefoksitiinia käytetään muun muassa vatsan tulehdusten ja haavojen hoidossa sekä ennen leikkausta. ==Haittavaikutukset== Kefoksitiinin aiheuttamat haittavaikutukset ovat kefalosporiineille tyypillisiä esimerkiksi ripuli ja suoliston bakteerikannan häiriöt. ==Valmistus== Kefoksitiini on puolisynteettinen yhdiste ja sitä voidaan valmistaa transamidointireaktiolla kefamysiini C:stä. Toinen tapa on lähteä 7-aminokefalosporaanihaposta, josta tehdään bentshydryyliesteri. Seuraavassa vaiheessa yhdisteen aminoryhmästä tehdään diatsoniumsuola, jota seuraa bromaus. Bromi korvautuu metoksiryhmällä hopeatetrafluoroboraatin toimiessa katalyyttinä. Diatsoniumryhmä pelkistään vedyttämällä ja seuraava vaihe on reaktio 2-(2-tienyyli)asetyylikloridin kanssa. Bentshydryyliesteri hydrolysoidaan hapolla ja asetyyliesteri entysmaattisesti. Viimeiset vaiheet kefoksitiinin synteesissä ovat reaktio kloorisulfonyyli-isosyanaatin kanssa ja muodostuneen yhdisteen hydrolyysi. : ==Lähteet== Luokka:Kefalosporiinit
Kirit Pradyot Deb Barman

Kirit Pradyot Deb Barman (s. 4. heinäkuuta 1978) on intialainen aatelinen ja entinen kongressipuolueen poliitikko. Hän kuuluu Tripuraa hallinneeseen Manikya-dynastiaan. Hän on myös The Northeast Today -lehden päätoimittaja. Deb Barmanin vanhemmat ovat Tripuran viimeinen kruunattu kuningas Kirit Bikram Kishore Manikya ja Bibhu Kumari Devi. Molemmat heistä ovat vaikuttaneet Intian parlamentissa kongressipuolueen jäseninä. Kishore Manikya erosi kongressipuolueesta, ja jatkoi sitoutumattomana, kun pääministeri Indira Gandhi lakkautti Intian entisten ruhtinaiden etuoikeudet. Deb Barman puhui kotonaan vain englantia ja hindiä sekä suoritti opintonsa Shillongissa. Myöhemmin hän opiskeli bengalia, khasia sekä Tripuran alkuperäisväestön puhumaa kokborokia, minkä vuoksi hän on saanut arvostusta paikallisten keskuudessa. Kokborokin puhujien keskuudessa hänet tunnetaan nimellä Bubaghra eli kuningas. 23-vuotiaana Deb Barman liittyi kongressipuolueen nuorisojärjestön jäseneksi. Hän on perustanut koulun köyhään ja maatalousvaltaiseen Dhalain piirikuntaan sekä työskennellyt The Northeast Today -lehden päätoimittajana. Hän on myös jalkapalloseura Shillong Lajongin osakkeenomistaja. 26\. helmikuuta 2019 hänet valittiin kongressipuolueen Tripuran yksikön puheenjohtajaksi, kun puolue oli vuotta aikaisemmin perinpohjaisesti hävinnyt osavaltiovaalit. Intian parlamenttivaaleissa kongressipuolue menestyi huomattavasti paremmin ja Deb Barman onnistui houkuttelemaan useita puolueen jättäneitä johtajia takaisin. Tripurassa kongressipuolue sai parlamenttivaalien aikana 27 prosentin kannatuksen hänen johdollaan. Deb Barman kuitenkin päätti erota puolueestaan syyskuussa kritisoituaan puolueensa Koillis-Intiasta vastaavaa pääsihteeriä Luizinho Faleiroa. Hänen mukaansa pääsihteeri oli tietämätön alueen olosuhteista ja otti neuvoja vastaan Intian kansanpuolueen (BJP) lainsäätäjiltä. Hän myös väitti Faleiron painostaneen häntä valitsemaan BJP:stä äskettäin irtautuneita poliitikkoja puolueensa johtoon. Deb Barmanin ero kongressipuolueesta sai yhdeksän muuta johtajaa, mukaan lukien puolueen varapuheenjohtajan, eroamaan. Deb Barman kritisoi myös Intian kansanpuoluetta, johon hänen serkkunsa Jyotiraditya Scindia siirtyi kongressipuolueesta. Hänen mukaansa, jos kongressipuolueen johtajat eivät ole valmiita antamaan tilaa nuoremmalle sukupolvelle tulisi nuorten perustaa uusi keskustalainen puolue. Intian kansalaisuusmielenosoitusten aikaan joulukuussa 2019 Deb Barman perusti uuden poliittisesti sitoutumattoman järjestön edistääkseen Tripuran alkuperäisväestön oikeuksia. Järjestö sai nimekseen The Indigenous Progressive Regional Alliance (TIPRA, "Alkuperäisväestön edistyksellinen paikallisliittouma"). Hän on vastustanut uuden kansalaisuuslain perusteella myönnettyjen kansalaisten asuttamista Tripuraan. ==Lähteet== Luokka:Intialaiset aateliset Luokka:Intian kongressipuolueen poliitikot Luokka:Päätoimittajat Luokka:Vuonna 1978 syntyneet Luokka:Elävät henkilöt
Mary Russell Mitford

Mary Russell Mitford (1787 Alresford, Hampshire, Englanti – 1855 Swallowfield, Englanti) oli englantilainen kirjailija. Hän saavutti 1820-luvulla arvostetun nimen historiallisilla näytelmillään (huomattavin Rienzi, 1828). Mitfordin humoristiset ja viehättävät maalaiselämän-kuvaukset Our village (1824–1832) ovat vaikuttaneet paljon Charles Dickensin nuoruuden skitseihin.Mitford, Mary Russell, Tietosanakirja osa 6, palsta 585, Tietosanakirja Osakeyhtiö 1913 Mitford ryhtyi kirjoittamaan voidakseen maksaa isänsä pelivelkoja. Esikoiskokoelma on 1810 ilmestynyt Miscellaneous Poems. elintietojen osalta lähde koskee vain s-. ja k.paikkakuntia == Lähteet == ==Aiheesta muualla== * Digital Mitford: The Mary Russell Mitford Archive Luokka:Englantilaiset kirjailijat Luokka:Vuonna 1787 syntyneet Luokka:Vuonna 1855 kuolleet
Mitford

Mitford on englantilainen paikannimi ja sukunimi, jonka kantajia ovat muun muassa: * Mary Russell Mitford (1787–1855), englantilainen kirjailija * Mitfordin sisarukset, skandaalinkäryinen sisarussarja, joista osa kirjoitti menestysteoksia ** Deborah Mitford (1920–2014) ** Diana Mitford (1910–2003) ** Jessica Mitford (1917–1996) ** Nancy Mitford (1904–1973), kirjailija ** Pamela Mitford (1907–1994) ** Unity Mitford (1914–1948), Adolf Hitlerin ihailija ja ystävä == Paikkoja == * Mitford, Etelä-Carolina, Yhdysvallat * Mitford, Northumberland, Englanti Luokka:Luettelot henkilöistä sukunimen mukaan
Mahakam

Mahakam on joki Indonesiassa Borneon saarella Itä-Kalimantanin provinssissa. Joki saa alkunsa Borneon keskiosan vuoristosta, josta se virtaa itään laskien Makassarinsalmeen laajassa suistossa. Mahakam on noin 650 kilometrin pituinen, ja suurin sen varrella sijaitseva kaupunki on Itä-Kalimantanin pääkaupunki Samarinda. == Lähteet == Luokka:Indonesian joet
Singkawang

Singkawang on kaupunki Indonesiassa Borneon saarella Länsi-Kalimantanin provinssissa. Vuoden 2015 väestönlaskennassa kaupungin asukasluku oli noin 207 000. == Lähteet == == Aiheesta muualla == Luokka:Indonesian kaupungit
Enid (Oklahoma)

Enid on kaupunki Garfieldin piirikunnassa, Oklahoman osavaltiossa, Yhdysvalloissa. Sen väkiluku oli vuoden 2019 arvion mukaan 49 688\. Vuoden väestönlaskentaan nähden nousua oli hieman, silloin kaupungissa asui 49 379 asukasta. Kaupungin pinta-ala on 192 neliökilometriä. Enid on väkimäärältään Oklahoman osavaltion yhdeksänneksi suurin kaupunki. ==Kuvia kaupungista== Tiedosto:The Broadway Tower in Enid.jpg|Broadway Tower on Enidin korkein rakennus. Tiedosto:Grain Storage.JPG|Enidissä on eniten viljavarastoja koko maassa. Tiedosto:Pioneerfamilystatue.jpg|Uudisraivaajaperhettä esittävä patsas. Tiedosto:Park in Enid Oklahoma.jpg|Government Springs Park oli aikoinaan karjanajoreitin vedenjuontipaikka. Tiedosto:Woodringairport.jpg|Enidin Woodring airport on nimetty taitolentäjä I.A. Woodringin mukaan. ==Lähteet== == Aiheesta muualla == Luokka:Oklahoman kaupungit
Pikkukaljuselkä

Pikkukaljuselkä (Dobsonia minor) on hedelmälepakoiden heimoon kuuluva lepakkolaji. Se elää Uuden-Guinean ja Yapenin saarilla. Sulawesilla elävä populaatio on todennäköisesti tieteelle tuntematon alalaji tai laji. Laji viettää päivänsä yleensä yksin tai pienissä ryhmissä sademetsän aluskasvillisuudessa tai latvuston alapuolella. Se käyttää ravinnokseen hedelmiä, varsinkin viikunoita ja vieraslaji kaitapippuria. Lepakot painavat 70-90 grammaa ja naaras synnyttää yhden poikasen vuodessa. Nisäkäsnimistötoimikunnan ehdotus lajin suomenkieliseksi nimeksi on pikkukaljuselkä. == Lähteet == == Aiheesta muualla == *Species of the World: Dobsonia Minor Luokka:Hedelmälepakot
Biplab Kumar Deb

Biplab Kumar Deb (s. 25. marraskuuta 1971) on intialainen poliitikko, joka valittiin vuonna 2018 Tripuran pääministeriksi. Hän johti Intian kansanpuolueen (BJP) vaalivoittoon Tripuran vuoden 2018 osavaltiovaaleissa, minkä seurauksena kommunistien 25 vuotta kestänyt valtakausi päättyi. Deb syntyi Gomatin piirikunnassa Tripurassa. Hänen isänsä oli BJP:n edeltäjän Bharatiya Jana Sangh -puolueen paikallisjohtaja. Deb suoritti opintonsa loppuun Tripurassa vuonna 1999, minkä jälkeen hän siirtyi Delhiin. Siellä hän liittyi hindunationalistiseen vapaaehtoisjärjestöön Rashtriya Swayamsevak Sanghiin (RSS). Tripuraan hän palasi vasta vuonna 2016, kun hänet valittiin BJP:n Tripuran yksikön puheenjohtajaksi. Osavaltiopääministerinä Deb on luvannut tehdä Tripurasta huumeettoman osavaltion. Hän on syyttänyt edeltänyttä vasemmistolaista hallintoa Tripuran laajasta huumeongelmasta ja väittänyt huumemafian rahoittaneen kommunisteja, mikä johti huumerikosten hyväksymiseen ja sai maanviljelijät kasvattamaan kannabista. Pääministerikautensa alusta alkaen sosiaalisessa mediassa ja internetissä liikkui huhuja, että Deb olisi syntynyt Bangladeshissa eikä Intiassa, koska hänen vanhempansa siirtyivät Bangladeshista Intiaan pakolaisina vuoden 1971 sodan aikana. Lopulta Intian korkein oikeus määräsi tutkinnan hänen synnyinpaikastaan ja kansalaisuudesta. Tripuran pääministerin toimisto vahvisti Debin syntyneen Intiassa. Deb sai vuonna 2018 osakseen kyseenalaista huomiota puheillaan, joiden mukaan Mahabharata todistaa, että muinaisessa Intiassa oli internet. Eepoksen kuvaama Kurukshetran taistelu puolestaan todisti, että heillä oli myös satelliittiteknologiaa, koska muuten Sanjaya ei olisi voinut kertoa kuninkaalleen Dhritarashtralle tarkkoja tietoja pitkän välimatkan päässä käydystä taistelusta. Myöhemmin hän väitti, että jokaisella intialaisella yhteisöllä on tietynlaisia perusluonteenpiirteitä. Esimerkiksi bengalit ovat älykkäitä kun jatit ja punjabit ovat voimakkaita, mutta tyhmempiä. ==Lähteet== == Aiheesta muualla == Luokka:Intian kansanpuolueen poliitikot Luokka:Tripuran pääministerit Luokka:Vuonna 1971 syntyneet Luokka:Elävät henkilöt
Vtubettaja

Vtubettaja eli virtuaalinen tubettaja (engl. VTuber, Virtual Youtuber) on striimaaja, joka käyttää digitaalista avataria eli virtuaalihahmoa. Avatarit mukailevat henkilön ilmeitä ja suun liikkeitä. YouTubeen viittaavasta nimestä huolimatta myös muita alustoja on käytössä kuten Twitch. Muita striimausalustoja ovat Niconico ja Bilibili. Vtubettaja on viihdyttäjä, joka yleensä luo videoita ja/tai striimaa erilaisten asioiden tekoa, kuten pelaamista, tanssimista ja laulamista. Erona tavallisiin tubettajiin tai striimaajiin on se, että he esiintyvät virtuaalisina hahmoina käyttäen liikkeenkaappausta. Hahmojen ulkonäkö on yleensä animetyylinen. Vtubettajan apuna voi olla hahmomallinnusta (kolmiulotteinen mallinnus) tekeviä henkilöitä. Hahmon teossa voi käyttää ohjelmistoa kuten VRoid, jonka on tehnyt vtubettaja Fofamit ennen kuin termiä oli olemassa. Hahmomallia voi muokata ohjelmilla kuten Blender. Tavallisen henkilökohtaisen tietokoneen lisäksi tarvitaan verkkokamera, sekä ohjelmistoa kuten VSeeFace kasvojen seurantaan, jotta mallin kasvojen ilmeet seuraavat vtubettajat ilmeitä. Lisäksi käytössä voi olla esimerkiksi Leap Motion käsien liikkeiden seurantaan. Vuonna 2016 aloittanut Kizuna AI on yksi maailman suosituimmista vtubettajista ja pidetään edelläkävijänä. Japanissa vtubettajia hallinnoi ja manageroi yhtiöt kuten Hololive ja Nijisanji. Japanissa vtubettajat ottavat vahvoja vaikutteita idolikulttuurista. Vtubettajat käyttävät näyttelijöiden tapaan hahmoa, jonka kanssa yleisö on mukana eikä varsinaisen vtubettajan henkilöllisyyttä oteta esille ellei tämä itse sitä tuo ilmi. 22\. joulukuuta 2022 aloitti Twitchissa ensimmäinen tekoälyllä toimiva striimaaja-hahmo Neuro-sama, jonka on kehittänyt Vedal987. Hahmo perustuu syväoppimiseen ja pystyy vuorovaikuttamaan striimin keskustelijoiden kanssa ja keskustelee text-to-speech- tekniikalla.https://live3d.io/blog/what-is-AI-vtuber Hahmo sai myös kahden viikon bännit vihapuheesta.https://kotaku.com/neuro-sama-twitch-vtuber-ban- holocaust-minecraft-ai-1849977269 Vastaavia hahmoja on sittemmin alettu nimittää neuroiksi. == Tunnettuja esimerkkejä == * Kizuna AI * Hololive Production (ryhmä) * Nijisanji (ryhmä) == Katso myös == * Tubettaja == Lähteet == Luokka:Tubettajat
Elaine Bennett -tutkimuspalkinto

Elaine Bennett -tutkimuspalkinto () on Yhdysvaltain taloustieteellisen yhdistyksen AEA:n myöntämä palkinto merkittävimmälle naisekonomistille, jonka Ph.D.-tutkinnon suorittamisesta ei ole kulunut yli seitsemää vuotta. Palkinto on nimetty Elaine Bennettin mukaan. Se on jaettu vuodesta 1998 lähtien aina joka toinen vuosi. Ensimmäisestä kuudesta palkinnon voittajasta kolme sai myös John Bates Clark -mitalin ensimmäisinä kolmena naisena. ==Voittajat== Vuosi Mitalisti Instituutio Kansallisuus J. B. Clarkin mitali 1998 Judith Chevalier Chicagon yliopisto Yhdysvallat 2000 Susan Athey Massachusetts Institute of Technology Yhdysvallat 2007 2002 Esther Duflo Massachusetts Institute of Technology Ranska 2010 2004 Marianne Bertrand Chicagon yliopisto Belgia 2006 Monika Piazzesi Chicagon yliopisto Saksa 2008 Amy Finkelstein Massachusetts Institute of Technology Yhdysvallat 2012 2010 Erica Field Harvardin yliopisto Yhdysvallat 2012 Anna Mikusheva Massachusetts Institute of Technology Venäjä 2014 Emi Nakamura Columbian yliopisto Yhdysvallat ja Kanada 2019 2016 Marina Halac Columbian yliopisto ja Warwickin yliopisto Argentiina 2018 Melissa Dell Harvardin yliopisto Yhdysvallat 2020 2020 Stefanie Stantcheva Harvardin yliopisto Ranska 2022 Rebecca Diamond Stanfordin yliopisto Yhdysvallat ==Lähteet== Luokka:Tieteen ja tekniikan palkinnot Luokka:Taloustiede
Erik Åkerberg

Carl Erik Emanuel Åkerberg (19. tammikuuta 1860 Tukholma – 20. tammikuuta 1938 Tukholma) oli ruotsalainen säveltäjä, kuoronjohtaja ja urkuri.Erik Åkerberg Swedish Musical Heritage Åkerberg aloitti Uppsalassa oikeustieteelliset opinnot, mutta siirtyi musiikkiopintojen pariin vuonna 1882 ja pääsi August Lagergrenin urkuluokalle Tukholman kuninkaalliseen musiikkikorkeakouluun. Lisäksi Åkerberg sai kontrapunktissa opetusta Joseph Denteltä. Hän sävelsi monia teoksia jo opiskeluaikanaan. Vuonna 1887 hän matkusti Pariisiin, jossa vietti lähes vuoden. Alun perin hänen oli tarkoitus opiskella Camille Saint- Saënsin johdolla, mutta tämä ei onnistunut, joten hän meni César Franckin oppiin. Franckin musiikki vaikutti musikologi Anders Edlingin mukaan huomattavasti Åkerbergin omaan sävellystyyliin. Esteettistä suuntaa ohjasivat myös Pariisissa vietettynä aikana muodostuneet kontaktit Vincent d'Indyyn, Emmanuel Chabrieriin ja wagneriaani Antoine Lascouxiin. Pariisissa Åkerberg vietti samalla aikaa muiden siellä asuneiden pohjoismaalaismuusikkojen kanssa ja työskenteli ruotsalaiskirkon urkurina. Hän vietti vielä kuukauden Berliinissä ennen paluutaan Ruotsiin vuonna 1888. Ruotsissa Åkerbergista tuli kysytty kuoronjohtaja. Hän työskenteli kanttorina Tukholman saksalaisessa kirkossa vuosina 1889–1892 ja soitti urkuja Tukholman suuressa synagogassa vuosina 1890–1928. Työhön synagogassa ei sisältynyt uskonnollisia vaatimuksia eikä ollut tavatonta, että synagogassa toimi urkurina henkilö, joka itse ei ollut juutalainen. Åkerberg laati sävellyksiäkin synagogaa varten. Opetustyötä hän teki vuosina 1895–1923 Tukholman Norra Latinissa ja vuosina 1897–1909 Richard Anderssonin musiikkikoulussa. Hän johti 1800–1900-lukujen vaihteessa Tukholman Musikföreningeniä sen harjoituksissa.Åren runt sekelskiftet 1900 Musikaliska Sällskapet Åkerberg sai vuodenvaihteessa 1894/95 Litteris et Artibus -mitalinSvensk Musiktidning 1895 no 01 Musikverket – Arkiv ja tuli vuonna 1900 valituksi Ruotsin kuninkaallisen musiikkiakatemian jäseneksi. Åkerberg keskittyi säveltäjänä pitkälti kuoromusiikkiin, yksinlauluihin ja kamarimusiikkiin. Hänen ainoa oopperansa Turandot (1907) jäi esittämättömäksi. Se perustuu samaan tarinaan kuin Giacomo Puccinin merkkiteos Turandot. Åkerbergin kamarimusiikkituotantoon kuuluu esimerkiksi a-mollissa sävelletty pianokvintetto (op. 18), joka sai Musikaliska konstföreningenin sävellyspalkinnon (1888) ja muodostui hänen läpimurtoteoksekseen. Musikologi Bo Wallnerin mukaan Åkerbergin kamarimusiikkiteokset pianon kanssa kuuluivat pitkään Tor Aulinin kvartetin ohjelmistoon. Sinfoniagenreen Åkerberg palasi opiskeluaikanaan säveltämänsä teoksen jälkeen vasta vuonna 1931. Kolmiosainen sinfonia e-mollissa kantaesitettiin Tukholmassa postuumisti vuonna 1940. == Lähteet == Luokka:Ruotsalaiset säveltäjät Luokka:Ruotsalaiset kuoronjohtajat Luokka:Ruotsalaiset urkurit Luokka:Litteris et Artibus -palkitut Luokka:Vuonna 1860 syntyneet Luokka:Vuonna 1938 kuolleet
Alexander von Rechenberg

Karl Alexander von Rechenberg (24. lokakuuta 1812 Viipuri – 5. maaliskuuta 1858 Vaasa) oli suomalainen Venäjän keisarikunnan armeijassa palvellut upseeri. Hän oli päämaanmittauskonttorin ylitirehtööri 1847–1854 ja Vaasan läänin maaherra 1854–1857. Von Rechenberg -aatelisuku oli saapunut Itä- Preussista Liivinmaalle ja sieltä Viipuriin, jossa Alexander von Rechenberg syntyi vuonna 1812. Hän opiskeli Haminan kadettikoulussa ja osallistui Venäjän keisarikunnan armeijan palveluksessa Puolan marraskuun kansannousun tukahduttamiseen vuonna 1831 ja sotatoimiin Keski-Aasiassa 1836–1847. Hän erosi sotaväestä kapteenina ja siirtyi Suomen suuriruhtinaskunnan päämaanmittauskonttorin ylitirehtööriksi Helsinkiin vuonna 1847. Huhtikuussa 1854 Rechenberg nousi Vaasan läänin maaherraksi. Krimin sodan aikana hän johti Vaasan läänin rannikon siviilipuolustusta brittien laivasto-osastoa vastaan. Rechenberg kuoli Vaasassa 5. maaliskuuta 1858. Alexander von Rechenbergin ja kreivitär Natalie Alexandrine Stewen-Steinheilin poika oli Viipurin läänin maaherra Nikolai von Rechenberg. ==Lähteet== Luokka:Suomalaiset upseerit Luokka:Suomalaiset aateliset Luokka:Vaasan läänin maaherrat Luokka:Vuonna 1812 syntyneet Luokka:Vuonna 1858 kuolleet Luokka:Maanmittauslaitoksen pääjohtajat
Moltke Moe

Ingebret Moltke Moe (19. kesäkuuta 1859 Krødsherad – 15. joulukuuta 1913 Kristiania) oli norjalainen kansanrunoudentutkija. Hän sai 1882 valtion stipendin norjalaisen kansanrunouden järjestelmällistä keräystä ja tutkimista varten. Hänet nimitettiin 1886 kansankielen professoriksi, johon virkaan liittyi velvollisuus luennoida myös kansanrunoudesta, ja 1899 kansanrunouden sekä keskiaikaisen kirjallisuuden edustajaksi Kristianian yliopistoon.Moe 2. Ingebret Moltke M., Tietosanakirja osa 6, palsta 605, Tietosanakirja Osakeyhtiö 1913 Moe oli aatteellinen ja hänellä oli laaja tietämys, ja hän oli myös harvinaisen avulias tutkija, jolla oli Norjan tieteellisessä elämässä huomattava sija. Hänen herättävä vaikutuksensa ulottui myös Suomeen. Moe on julkaissut runsaasti kansanrunoutta sekä tätä koskevia kirjoituksia lukuisissa julkaisuissa, esimerkiksi johdanto Just Qvigstadin ja Georg Sandbergin julkaisuun Lappiske eventyr og sagn (1887), Finnerne i gamle historiske sagn (Amund Hellandin teoksessa Norges land og folk), Hellenske og norske folketraditioner (Nordisk tidskr. 1879) ja Æventyri paa vandring (Syn og segn 1895). Moltke Moen isä oli kansanrunoudentutkija Jørgen Moe‎. == Lähteet == ==Aiheesta muualla== Luokka:Norjalaiset professorit Luokka:Norjalaiset folkloristit Luokka:Vuonna 1859 syntyneet Luokka:Vuonna 1913 kuolleet